b"\n_START_ARTICLE_\nLioneses\n_START_SECTION_\nPasta de lioneses\n_START_PARAGRAPH_\nAmb la pasta de lioneses, que \xc3\xa9s la barreja de farina, greix (sag\xc3\xad u oli d'oliva, a la cuina catalana, mantega a d'altres), ous i aigua, amb la qual es fan aquestes, simplement formant boletes amb una cullera o una m\xc3\xa0nega pastissera, i coent-les despr\xc3\xa9s al forn, no nom\xc3\xa9s es fan lioneses, pals i tortells de diumenge. Als segles XIX i XX era molt freq\xc3\xbcent comprar un tortell farcit de nata o una safata de lioneses de nata els diumenges al mat\xc3\xad, en sortir de l'esgl\xc3\xa9sia o per comprar el diari, per a ser menjats en fam\xc3\xadlia amb el caf\xc3\xa8, despr\xc3\xa9s de les postres del dinar. Els pals s\xc3\xb3n una versi\xc3\xb3 m\xc3\xa9s moderna i de confiteria de les lioneses. La idea \xc3\xa9s fer la mateixa cosa per\xc3\xb2 per a una sola persona. Es troba al Pa\xc3\xads Valenci\xc3\xa0 i \xc3\xa9s especialment popular a Catalunya, tamb\xc3\xa9 s'ha introdu\xc3\xaft amb for\xc3\xa7a en alguns llocs de Menorca, especialment a Ciutadella. Com les lioneses, es fan tradicionalment de nata, trufa o crema, per\xc3\xb2 poden tenir altres farcits dol\xc3\xa7os o salats, per exemple els farcits dels canelons._NEWLINE_Aquesta pasta enfornada d\xc3\xb3na els Windbeutel a \xc3\x80ustria, les religioses (una lionesa m\xc3\xa9s gran sota una m\xc3\xa9s petita, com un ninot de neu) i el Saint Honor\xc3\xa9 a Fran\xc3\xa7a, dol\xc3\xa7os farcits de recuit endolcit, sense o amb cacau, a Sic\xc3\xadlia, etc._NEWLINE_La mateixa pasta, fregida en comptes de cuita al forn, \xc3\xa9s la base de bunyols salats i dol\xc3\xa7os, i de les rosquilles de vent, farcides o no, de Palma d'Ebre."